smcproject/ml-wiki-sentences huggingface dataset:
ഏറ്റവും മുകളിലെ ഭാഗമായ പത്മം മുതൽ ഏറ്റവും താഴെയുള്ള ഭാഗമായ പാദുകം വരെയുള്ള എല്ലാ ഭാഗങ്ങളും വാസ്തുശാസ്ത്രപ്രകാരമായ ലക്ഷണങ്ങളൊത്ത് നിർമ്മിച്ചിട്ടുള്ള ഈ ബലിക്കല്ല് പ്രതിനിധീകരിയ്ക്കുന്നത്, ഭഗവാന്റെ പ്രധാന സൈന്യാധിപനായ ഹരസേനനെയാണ്.
കൂടാതെ, ഇതിന്റെ പാദുകത്തോടുചേർന്ന് എട്ട് ചെറിയ ബലിക്കല്ലുകളും കാണാൻ സാധിയ്ക്കും.
ഇവ ഭഗവാന്റെ ഉപസൈന്യാധിപന്മാരെ പ്രതിനിധീകരിയ്ക്കുന്നു.
എന്നാൽ അവർക്ക് ഇവിടെയല്ല ബലിതൂകുക, പകരം പുറത്തെ ബലിവട്ടത്തിൽ ഇവർക്കായി സങ്കല്പിച്ച സ്ഥാനങ്ങളിലാണ്.
ഉത്സവക്കാലത്ത് ദിക്കുകൊടികൾ സ്ഥാപിയ്ക്കുന്നതും ഇവരെ സങ്കല്പിച്ചാണ്.
ഏകദേശം പതിനാറ് ഏക്കർ വിസ്തീർണ്ണം വരുന്ന അതിവിശാലമായ മതിലകമാണ് ഐരാണിക്കുളം ക്ഷേത്രത്തിലേത്.
തൃശ്ശൂർ വടക്കുന്നാഥ ക്ഷേത്രം , വൈക്കം മഹാദേവക്ഷേത്രം തുടങ്ങി വളരെ കുറച്ച് ക്ഷേത്രങ്ങളേ വലുപ്പത്തിൽ ഇതിനോട് ചേർന്നുനിൽക്കുന്നുള്ളൂ.
നിരവധി മരങ്ങളും ചെടികളും ഈ വളപ്പിൽ നമുക്ക് കാണാൻ സാധിയ്ക്കും.
അത്തി , ഇത്തി , അരയാൽ , പേരാൽ , ഇലഞ്ഞി , കൂവളം തുടങ്ങിയവ അവയിൽ പ്രധാനമാണ്.
ക്ഷേത്രമതിലകത്തിന് പുറത്ത് തെക്കുപടിഞ്ഞാറുഭാഗത്ത് പ്രത്യേകം തീർത്ത ശ്രീകോവിലിൽ കിഴക്കോട്ട് ദർശനമായി ശാസ്താവിന്റെ പ്രതിഷ്ഠയുണ്ട്.
അമൃതകലശധാരിയായ ധന്വന്തരിശാസ്താവാണ് ഇവിടെ പ്രതിഷ്ഠ.
ആദ്യകാലത്ത്, ഇതിനും തെക്കുപടിഞ്ഞാറായി സ്ഥിതിചെയ്യുന്ന ആൽമരച്ചുവട്ടിൽ നാഗദൈവങ്ങൾക്കൊപ്പമായിരുന്ന ശാസ്താവ് തന്മൂലം വനശാസ്താവായി അറിയപ്പെട്ടുപോന്നിരുന്നു.
പിന്നീട് ഇപ്പോഴത്തെ സ്ഥാനത്തേയ്ക്ക് മാറ്റുകയായിരുന്നു.
ഈ ശാസ്താവിന് മുന്നിലാണ് ശബരിമല തീർത്ഥാടകർ മാലയിടുന്നതും കെട്ടുനിറയ്ക്കുന്നതുമെല്ലാം.
ശാസ്താവിന്റെ ശ്രീകോവിലിനും തെക്കുപടിഞ്ഞാറായി സ്ഥിതിചെയ്യുന്ന നാഗദൈവങ്ങളിൽ പ്രധാനി നാഗരാജാവായ വാസുകിയാണ് .
കൂടാതെ ധാരാളം പരിവാരങ്ങളുമുണ്ട്.
എല്ലാമാസവും വരുന്ന ആയില്യം നാളിൽ ഇവർക്ക് വിശേഷാൽ പൂജകളും കന്നിമാസത്തിലെ ആയില്യത്തിന് സർപ്പബലിയുമുണ്ടാകും .
ക്ഷേത്രത്തിന്റെ പടിഞ്ഞാറുഭാഗത്ത് നക്ഷത്രവനം പണിതിട്ടുണ്ട്.
അശ്വതി മുതൽ രേവതി വരെയുള്ള 27 നക്ഷത്രങ്ങളുടെയും വൃക്ഷങ്ങൾ വച്ചുകൊണ്ടുള്ള ഈ പദ്ധതി കൊച്ചിൻ ദേവസ്വം ബോർഡ് നടപ്പാക്കിയതാണ്.
ഓരോരുത്തർക്കും അവരവരുടെ നാളിലെ വൃക്ഷത്തിന് വെള്ളമൊഴിയ്ക്കാനും പൂജകഴിയ്ക്കാനുമുള്ള അവകാശം നൽകിയിട്ടുണ്ട്.
ഇവിടെനിന്ന് അല്പം മാറിയാണ് നാട്ടിലെ ആദ്യപ്രതിഷ്ഠയായ കാരോട്ടമ്മയുടെ പ്രതിഷ്ഠ.
പരശുരാമൻ ഇവിടെ വരുന്ന കാലത്തേ ഈ നാട്ടിൽ കാരോട്ടമ്മയുടെ പ്രതിഷ്ഠയുണ്ടായിരുന്നു എന്നാണ് ഭക്തവിശ്വാസം.
ചരിത്രപ്രകാരവും ശാക്തേയ ആരാധനകൾക്കാണ് കേരളത്തിൽ പഴക്കം.
തന്മൂലം ഒരു ഉപദേവതയെക്കാൾ പ്രാധാന്യത്തോടെയാണ് ഇവിടെ കാരോട്ടമ്മയെ കണ്ടുവരുന്നത്.
പ്രധാന ക്ഷേത്രത്തിന് അനഭിമുഖമായി പടിഞ്ഞാറോട്ടാണ് ഇവിടെ ദേവിയുടെ ദർശനം.
ക്ഷേത്രസങ്കേതത്തിൽ പടിഞ്ഞാറോട്ട് ദർശനം നൽകുന്ന ഏക പ്രതിഷ്ഠയാണിത്.
വനദുർഗ്ഗ, ഭദ്രകാളി, ഭുവനേശ്വരി എന്നീ മൂന്ന് സങ്കല്പങ്ങൾ ഇവിടെയുണ്ട്.
ശ്രീകോവിലുകൾ നാലമ്പലങ്ങൾ
വിശേഷദിവസങ്ങൾ കൊടിയേറ്റുത്സവം, തിരുവാതിര
ധനുമാസത്തിലെ തിരുവാതിര നാളിൽ ആറാട്ട് വരത്തക്ക വിധത്തിലുള്ള എട്ടുദിവസത്തെ കൊടിയേറ്റുത്സവമാണ് ഐരാണിക്കുളം ക്ഷേത്രത്തിലെ പ്രധാന ആണ്ടുവിശേഷം.
ധ്വജാദിമുറയനുസരിച്ച് (കൊടിയേറ്റത്തോടെ ആരംഭിയ്ക്കുന്ന മുറ) നടക്കുന്ന ഈ ഉത്സവത്തോടനുബന്ധിച്ച് നിരവധി വിശേഷാൽ പൂജകളും കലാപരിപാടികളുമുണ്ടാകും.
പണ്ടുകാലത്ത് വൃശ്ചികത്തിലെ തിരുവാതിര മുതൽ ധനുവിലെ തിരുവാതിര വരെ 28 ദിവസത്തെ ഉത്സവമുണ്ടായിരുന്നു.
പിന്നീട് പലകാലത്തായി വന്ന പ്രശ്നങ്ങൾ മൂലം ഉത്സവം എട്ടുദിവസമാക്കി കുറയ്ക്കുകയായിരുന്നു.
എങ്കിലും പ്രൗഢിയോടുകൂടിത്തന്നെ ഉത്സവം ആചരിച്ചുവരുന്നു.
ഉത്സവത്തിന് തൊട്ടുമുമ്പുള്ള ദിവസങ്ങളിൽ വിശേഷാൽ ശുദ്ധിക്രിയകൾ നടത്തിവരുന്നു.
ക്ഷേത്രത്തിൽ ഒരു വർഷത്തിനിടയിൽ സംഭവിച്ചിട്ടുള്ള എല്ലാ അശുദ്ധികളും നീക്കം ചെയ്യുക എന്ന സങ്കല്പത്തിൽ ചെയ്യുന്നതാണ് ശുദ്ധിക്രിയകൾ.
ഇവയെല്ലാം ചെയ്തശേഷം വേണം കൊടിയേറ്റം നടത്താൻ എന്നാണ് ചിട്ട.
കൊടിയേറ്റദിവസം രാവിലെയാകുമ്പോഴേയ്ക്കും ശുദ്ധിക്രിയകളെല്ലാം പൂർത്തിയാക്കിയിട്ടുണ്ടാകും.
അന്ന് വൈകീട്ടാണ് കൊടിയേറ്റം.
മഴവില്ലിനെ അനുസ്മരിപ്പിയ്ക്കുന്ന, ഏഴുനിറങ്ങളോടുകൂടിയ കൊടിക്കൂറകൾ ക്ഷേത്രത്തിൽ കൊണ്ടുവന്നശേഷം ക്ഷേത്രം ഊരാളന്മാരുടെ നേതൃത്വത്തിൽ ആചാര്യവരണം എന്നൊരു ചടങ്ങ് നടത്തുന്നു.
ഉത്സവസമയത്ത് ധരിയ്ക്കാനുള്ള ഉത്തരീയവും പവിത്രമോതിരവും തന്ത്രിയ്ക്ക് നൽകുന്നതാണ് ഈ ചടങ്ങ്.
ഇതിനുശേഷം തന്ത്രിയുടെ നേതൃത്വത്തിൽ വിശേഷപ്പെട്ട പൂജകളെല്ലാം നടത്തി, വാദ്യമേളങ്ങളുടെയും തുടരെത്തുടരെയുള്ള കതിനവെടികളുടെയും ഭക്തകണ്ഠങ്ങളിൽ നിന്നുയരുന്ന പഞ്ചാക്ഷരജപങ്ങളുടെയും അകമ്പടിയോടെ ഇരു കൊടിമരങ്ങളിലും കയറ്റുന്നു.
ഇതോടെ ഐരാണിക്കുളം ഗ്രാമം ഉത്സവലഹരിയിലമരുന്നു.
അവലംബം ↑ നൂറ്റെട്ട് ശിവക്ഷേത്രങ്ങൾ - കുഞ്ഞിക്കുട്ടൻ ഇളയത്.
നിയ ശർമ്മ
നിയ ശർമ്മ (ജനനം 17 സെപ്റ്റംബർ 1990) ഹിന്ദി ടെലിവിഷൻ അഭിനേത്രിയും ഒരു ഇന്ത്യൻ അഭിനേത്രിയും മോഡലുമാണ് .
ഏക് ഹസാരോൺ മേം മേരി ബെഹ്‌നാ ഹേ എന്ന ചിത്രത്തിലെ മാൻവി ചൗധരി സീ ടിവിയുടെ ജമൈ രാജ റോഷ്‌നി പട്ടേൽ കളേഴ്‌സ് ടിവിയിലെ ഇഷ്‌ക് മേ മർജവാൻ ആരോഹി കശ്യപ് എന്നീ കഥാപാത്രങ്ങളിലൂടെയാണ് അവർ കൂടുതലും അറിയപ്പെടുന്നത്.
ബ്രിന്ദ പരേഖായി നാഗിൻ 4 ൽ അഭിനയിച്ചു.
2017-ൽ അവർ ഖട്രോൺ കെ ഖിലാഡി 8- ൽ പങ്കെടുക്കുകയും ഫൈനലിസ്റ്റായി ഫിനിഷ് ചെയ്യുകയും ചെയ്തു.
2020-ൽ ഖട്രോൺ കെ ഖിലാഡി - ഇന്ത്യയിൽ നിർമ്മിച്ചതിൽ പങ്കെടുത്ത് വിജയിയായി.
2017ൽ വിക്രം ഭട്ടിന്റെ ട്വിസ്റ്റഡ് എന്ന വെബ് സീരീസിലൂടെയാണ് ശർമ്മ ഡിജിറ്റൽ ലോകത്തേക്ക് പ്രവേശിച്ചത് .
2021-ൽ ZEE5- ൽ ഡിജിറ്റലായി റിലീസ് ചെയ്ത അവളുടെ വെബ് സീരീസായ Jamai 2.0 ന്റെ രണ്ടാം സീസണിൽ അവരെ കണ്ടു .
2022-ൽ കളേഴ്‌സ് ടിവിയുടെ ഡാൻസ് റിയാലിറ്റി ഷോയായ ജലക് ദിഖ്‌ല ജാ 10- ൽ ശർമ്മ ഒരു മത്സരാർത്ഥിയായി പങ്കെടുത്തിരുന്നു.
1990 സെപ്റ്റംബർ 17 നാണ് നിയ ശർമ്മ ജനിച്ചത്.
ബാഹ്യ ലിങ്കുകൾ Wikimedia Commons has media related to Nia Sharma .
ഇന്റർനെറ്റ് മൂവി ഡാറ്റാബേസിൽ നിന്ന് നിയ ശർമ്മ നിയ ശർമ്മ ഇൻസ്റ്റാഗ്രാമിൽ അവലംബം ↑ ↑ ↑ ↑ ↑ Audiologist trains TV show actor by Serena Menon, Hindustan Times .
25 January 2012.
സതി (ആചാരം) ഈ ലേഖനം ഏറെക്കുറേ ഒറ്റ അവലംബത്തിൽ അധിഷ്ടിതമായാണ് എഴുതപ്പെട്ടിട്ടുള്ളത്.
( 2022 മാർച്ച് ) ഇംഗ്ലീഷ് വിലാസം https://ml.wikipedia.org/wiki/Sati_(practice) പരമ്പര സ്ത്രീകൾക്കെതിരെയുള്ള അതിക്രമങ്ങൾ പ്രശ്നങ്ങൾ ആസിഡ് എറിയൽ Breast ironing വധുവെയെരിക്കൽ ഡേറ്റിങ്ങ് ചൂഷണം ഗാർഹികപീഡനം അഭിമാനക്കൊല സ്ത്രീകളുടെ ചേലാകർമ്മം Gishiri cutting Infibulation പാദം വരിഞ്ഞുകെട്ടൽ നിർബന്ധിത ഗർഭഛിദ്രം മനുഷ്യക്കടത്ത് സ്ത്രീധന മരണം ദാമ്പത്യപരമായ ബലാത്സംഗം നിർബന്ധിത ഗർഭധാരണം നിർബന്ധിത വേശ്യാവൃത്തി ഗർഭിണികളുടെ കൊലപാതകം ബലാത്സംഗം ബലാത്സംഗത്തെ തുടർന്നുള്ള ഗർഭധാരണം സതി ലൈംഗിക അടിമത്തം ലൈംഗിക അതിക്രമങ്ങൾ ലൈംഗിക തൊഴിലാളികൾക്കെതിരെയുള്ള അതിക്രമങ്ങൾ മറ്റുള്ളവ Outline of domestic violence ക സ തി
ഭാര്യ ജീവിച്ചിരിക്കെ ഭർത്താവു മരിച്ചാൽ ഭർത്താവിന്റെ ചിതയിൽ ചാടി ഭാര്യ മരിക്കുന്ന ആചാരത്തെയാണ് സതി അഥവാ സഹഗമനം എന്നു പറയുന്നത്.
ഇന്ത്യയിൽ പൂർണമായും നിരോധിക്കപ്പെട്ട ഒരാചാരമാണ് സതി.
സതി ഒരു മതാചാരമല്ല.
രജപുത്ര വംശത്തിലായിരുന്നു സതി തുടക്കത്തിൽ ഉണ്ടായിരുന്നത്.
ഉത്തരഭാരതത്തിൽ പത്തൊൻപതാം നൂറ്റാണ്ടുവരെ സതി പ്രബലമായിരുന്നു.
ഭാര്യ സ്വയം അനുഷ്ടിക്കേണ്ട സതി പിന്നീട് ഒരു നിർബന്ധമായി മാറുകയും ബലം പ്രയോഗിച്ച് വിധവകളെ തീയിലേക്കെറിയുന്ന ഒരു ആചാരമായി മാറുകയും ചെയ്തു.
രാജസ്ഥാനിലെ രജപുത്രർക്കിടയിലും ബംഗാളിലെ സവർണ വിഭാഗങ്ങൾക്കിടയിലും സതി വ്യാപകമായി നിലനിന്നിരുന്നു.
ചരിത്രകാരന്മാരുടെ അഭിപ്രായത്തിൽ പുരാതന ഈജിപ്ത് , ഗ്രീക്ക്, ഗോത്തിക്ക്, സ്കൈത്യൻസ് എന്നിവരുടെ ഇടയിൽ നില നിന്നിരുന്ന ആചാരം അവരുടെ ഇന്ത്യൻ കുടിയേറ്റത്തോടെ ഇവിടത്തെ സംസ്കാരവുമായി കൂടിച്ചേർന്ന് മൃതശരീരം ദഹിപ്പിക്കുന്ന രീതിയായ ചിതാ സമ്പ്രദായം സ്വീകരിക്കുകയും മരിച്ചയാളുടെ ഭാര്യ, ഭൃത്യർ, സമ്പാദ്യം എന്നിവ മൃതശരീരത്തോടൊപ്പം അടക്കുന്ന അവരുടെ രീതിയും സമന്വയിപ്പിച്ചു.
ഇതു കാലക്രമേണ സതിയായി മാറി.
സതിയെ പറ്റിയുളള നിയമം വിശദമായി
സതി അനുഷ്ഠിക്കുവാൻ ശ്രമിക്കുന്നത്, ഒരു വർഷം വരെ തടവോ, പിഴയോ ഇവ രണ്ടും ഒന്നിച്ചോ ലഭിക്കാവുന്ന ക്രിമിനൽ കുറ്റമാണ്.
എന്നാൽ ഇതൊരു മാതാചാരമല്ല.
സതി അനുഷ്ഠിക്കണം എന്ന്‌ മതങ്ങൾ നിർദേശിക്കുന്നില്ല.
ഗവർണർ ജനറൽ വില്യം ബന്റിക്ക് പ്രഭുവിനെ കൊണ്ട് സതി നിരോധിക്കാൻ നിയമം കൊണ്ടുവരാൻ രാജാറാം മോഹൻ റോയ് ശ്രമം തുടർന്നു.
1829ൽ സതി നിരോധിച്ചുകൊണ്ട് വില്യം ബന്റിക് നിയമം പാസാക്കി.
ഇതര പരിഹാരങ്ങൾ
ഇതര പരിഹാരങ്ങളൊന്നും തന്നെ നിലവിലില്ല.
ഇതുകൂടെ കാണുക ജൗഹർ ↑
സതി ഇംഗ്ലീഷ് വിലാസം https://ml.wikipedia.org/wiki/Dakshayani
ഹൈന്ദവ പുരാണങ്ങളിൽ ത്രിമൂർത്തികളിൽ ഒരാളായ പരമശിവന്റെ ആദ്യ ഭാര്യയാണ് സതി.
ബ്രഹ്മാവിന്റെ പുത്രനായ ദക്ഷനും, സ്വായംഭൂവമനുവിന്റെ മകളായ പ്രസൂതിയുമാണ് മാതാപിതാക്കൾ.
ദാക്ഷായണി, ഗൗരി, അപർണ്ണ എന്നും പേരുകളുണ്ട്.
ജഗദീശ്വരിയായ ആദിപരാശക്തിയുടെ അംശമാണ് ദക്ഷപുത്രിയായ  സതിയായി അവതരിച്ചത് എന്ന്‌ പുരാണങ്ങൾ പറയുന്നു.
ദക്ഷനും ഭാര്യയായ പ്രസൂതിക്കും ജനിച്ച ഒരു കുട്ടിയായിരുന്നില്ല സതി.
അവർ സതിയുടെ വളർത്തച്ഛനും വളർത്തമ്മയുമായിരുന്നു.
ഒരിക്കൽ ദക്ഷൻ നാകമന്ദാകിനിയിൽ സ്നാനം ചെയ്തുകൊണ്ടിരിക്കുമ്പോൾ, ഒരു വിരിഞ്ഞ താമരയിൽ കൗതുകമുള്ള പെൺപൈതൽ ശയിക്കുന്നതു കാണുന്നു.
അത്യാനന്ദപൂർവ്വം അതിനെയെടുത്തു കൊട്ടാരത്തിൽ കൊണ്ടുചെന്നു ഭാര്യയായ പ്രസൂതിയെ ഏൽപിക്കുകയും, അവരുടെ മകളായി വളർത്തി സതിയെന്ന് (സ്വാതിക ഭാവം ഉള്ളവൾ) നാമകരണം നടത്തുകയും ചെയ്തു.
ശിവലിംഗത്തിന്റെ അറ്റം കണ്ടെന്ന് ബ്രഹ്മാവ് കളവ് പറഞ്ഞതിനാൽ മഹാദേവൻ ബ്രഹ്മാവിന്റെ തലകളിലൊന്ന് വെട്ടി മാറ്റുന്നു.
അങ്ങനെ ബ്രഹ്മപുത്രനായ ദക്ഷന് ശിവനിൽ വൈരം ജനിക്കുന്നു.
കന്യകയായ സതിദേവിക്ക് ശിവനിൽ പ്രണയം ഉണ്ടാകുകയും ഭഗവാനെ വരിക്കുകയും ചെയ്യുന്നു.
ഇതിൽ ക്രുദ്ധനായ ദക്ഷൻ ശിവനെ അപമാനിക്കാൻ വേണ്ടി കാലാന്തരത്തിൽ ഒരു മഹായാഗം നടത്തുന്നു.
സതിയും ശിവനുമൊഴികെയുള്ള ദേവകളൊക്കെ ക്ഷണിക്കപ്പെട്ടിരുന്നു.
ഇതറിഞ്ഞ സതി ഏറെ ദുഖിതയാകുന്നു.
പിതാവ് നടത്തുന്ന യാഗത്തിൽ തനിക്കും പങ്കെടുക്കണമെന്ന് സതി അഭ്യർത്ഥിക്കുമ്പോൾ ശിവൻ അതിന് സമ്മതിക്കുന്നില്ല.
വിഷമാവസ്ഥയിലായ സതീദേവി താൻ പോകുമെന്ന വാശിയിൽ ഉറച്ച് നിന്നു.
കുറച്ചു കാലം കഴിഞ്ഞു ആദിശക്തിയുടെ പൂർണ്ണതയിൽ എത്തിയ ശേഷം മാത്രമേ ദക്ഷ ഭവനത്തിൽ പോകാൻ പാടുള്ളു എന്ന്‌ ശിവൻ പറഞ്ഞെങ്കിലും സതി അത് ചെവിക്കൊണ്ടില്ല.
യജ്ഞത്തിൽ അപമാനിത ആകേണ്ടി വരുമെന്ന് ഭഗവാൻ ഉപദേശിച്ചെങ്കിലും മനസിന്റെ ചാഞ്ചല്യം കാരണം സതീദേവി യജ്ഞത്തിന് പോകുന്നു.
യാഗഭൂമിയിൽ ചെന്ന സതിയെ ദക്ഷൻ സ്വീകരിച്ചില്ല.
സതിയെയും ശിവനെയുംകുറിച്ച് യാഗത്തിനെത്തിയ എല്ലാവരുടെയും മുൻപിൽ വളരെ മോശമായി ദക്ഷൻ സംസാരിക്കുകയും ചെയ്യുന്നു.
ശിവനെ ദക്ഷൻ അപമാനിക്കാനുള്ള കാരണം താനാണ്‌ എന്നതിനാൽ സതി തന്റെ യോഗശക്തിയുപയോഗിച്ച് സൃഷ്ടിച്ച അഗ്നിയിൽ തന്റെ ദാക്ഷായണി ഭാവത്തിൽ നിന്നു ദേഹത്യാഗം ചെയ്യുന്നു.
ഇതറിഞ്ഞ് കോപാകുലനായ മഹാദേവൻ തന്റെ ജട പറിച്ചെറിയുന്നു.
ജടയിൽ നിന്ന് ഭയങ്കരനായ വീരഭദ്രൻ അവതരിക്കുന്നു.
ദക്ഷനെ വധിക്കുവാനും യാഗസ്ഥലം നശിപ്പിക്കുവാനും ഭഗവാൻ വീരഭദ്രനോട് കല്പിക്കുന്നു.
വീരഭദ്രനെ സഹായിക്കാൻ ഭഗവാൻ ശിവൻ ഭദ്രകാളിയോട് പറയുന്നു.
തന്റെ സ്വാമിയുടെ ആജ്ഞപ്രകാരം വീരഭദ്രൻ ഭദ്രകാളിയോടും മറ്റ് ഭൂതങ്ങണങ്ങളോട് ഒപ്പവും യാഗഭൂമി തകർത്ത് തരിപ്പണമാക്കുകയും ദക്ഷന്റെ തലയറുത്ത് ഹോമാകുണ്ഡത്തിൽ നിക്ഷേപിക്കുകയും ചെയ്യുന്നു.
അവിടെ എത്തിയ മഹാദേവൻ ദക്ഷപത്നി പ്രസൂധിയുടെ അപേക്ഷപ്രകാരം ദക്ഷനെ പുനർജീവിപ്പിക്കുന്നു.
തുടർന്ന് സതിയുടെ മൃതദേഹമെടുത്ത് മറയുന്നു.
പത്നീവിയോഗത്താൽ ദുഃഖത്തിൽ ആണ്ടുപോയ മഹാദേവൻ മൃതശരീരവുമായി സംഹാരതാണ്ഡവ നൃത്തം ചെയ്തു.
ഈ അവസ്ഥ ഭൂമിക്ക് മംഗളം അല്ലാത്തതിനാൽ സാക്ഷാൽ ആദിപരാശക്തി പ്രത്യക്ഷപ്പെട്ടു മഹാവിഷ്ണുവിനോട് സതിദേവിയുടെ മൃതശരീരം ഖണ്ഡിക്കാൻ പറയുകയും സുദര്ശനചക്രം വെച്ച് മഹാവിഷ്ണു അത് നടത്തുകയും ചെയ്യുന്നു.
അവ 51 കഷ്ണങ്ങൾ ആയി ഭൂമിയിൽ പതിച്ച് ശക്തി പീഠങ്ങൾ ആയി മാറുന്നു (ഇവ കാലാന്തരത്തിൽ ഭഗവതി ക്ഷേത്രങ്ങളായി മാറി).
ദുഃഖിതനായ മഹാദേവൻ ഭയങ്കരമായ ഒരു തപസിലേക്ക് പോകുന്നു.
പരംപുരുഷനും പ്രകൃതിയും തമ്മിലുള്ള സംഗത്തിനായി ആദിപരാശക്തി ഹിമവാന്റെയും മേനാവതിയുടെയും മകളായി, പാർവ്വതി എന്ന പേരിൽ ഭഗവതി പൂർണ്ണതയോടെ   പുനർജനിക്കുകയും ശിവനുമായി വീണ്ടും ഒന്നിക്കുകയും ചെയ്യുന്നു.
മുട്ട 9-ാം ദിവസത്തിൽ കോഴിമുട്ടയുടെ രേഖാചിത്രം.
മെംബ്രണുകൾ: അലന്റോയിസ്, കോറിയോൺ, അമ്നിയോൺ, വിറ്റെല്ലസ് / മഞ്ഞക്കരു.
പെൺ ജീവികൾ ഉത്‌പാദിപ്പിക്കുന്ന അണ്ഡമാണ് (ovum) മുട്ടയായി മാറുന്നത്.
ശരീരത്തിനുള്ളിൽ വെച്ച് അണ്ഡ-ബീജ സം‌യോജനം നടന്ന സിക്താണ്ഡം കൂടിയാണ് മുട്ട (egg).
ഇണചേരാത്ത സാഹചര്യങ്ങളിലും   മുട്ടയുണ്ടാകാറുണ്ട്.
ഇവയിൽ സിക്താണ്ഡമില്ല, അതിനാൽ വിരിയാറുമില്ല.
സാധാരണ ഷഡ്പദങ്ങളും , ഉരഗങ്ങളും , ഉഭയജീവികളും , പക്ഷികളും ഇണചേർന്ന് മുട്ടയിട്ട് അവ വിരിയിച്ചാണ്‌ പ്രത്യുത്പാദനം സാധ്യമാക്കുന്നത്.
അനുയോജ്യമായ  ഭൗതിക വ്യവസ്ഥയിൽ മുട്ടയിലെ സിക്താണ്ഡം ഭ്രൂണമാവുകയും വളർന്ന് ഭൂമിയിൽ ജീവിക്കാൻ ആവശ്യമായ കഴിവുകൾ നേടുകയും ചെയ്യുന്നു.
പക്ഷികളുടേയും ഉരഗങ്ങളുടേയും മുട്ടകൾക്ക് സാധാരണയായി അമിനോയിറ്റുകളുടെ സം‌രക്ഷണ കവചം ഉണ്ടാകാറുണ്ട്.
അതിനുള്ളിലായി ഒരു നേർത്ത സ്തരവും മുട്ടക്കുള്ളിലെ ഭ്രൂണത്തെ സം‌രക്ഷിക്കുന്നു.
ചില സസ്തനികളും മുട്ടയിട്ടാണ്‌ പ്രത്യുത്പാദനം നടത്തുന്നത്.
അവയെ മോണോട്രീം എന്നു വിളിക്കുന്നു.
പല ജീവികളുടേയും മുട്ട മനുഷ്യൻ ആഹാരമായി ഉപയോഗിക്കുന്നു.
മുട്ടയെ ജീവന്റെ ഒരു സമ്പൂർണ്ണപായ്ക്കറ്റ് എന്നു വിളിക്കാം.
പൊടിപോലുമില്ലാത്ത ഒരു ഭ്രൂണത്തേയും അതിനു പൂർണ്ണവളർച്ചയിലേക്കെത്താനാവശ്യമായ മുഴുവൻ പോഷകങ്ങളേയും ഭദ്രമായി ഇണക്കിയൊതുക്കിയ ഒന്നാണ് മുട്ട.
പൊതുവേ ഫാമുകളിൽ ഇണചേരാതെ വളരുന്ന മുട്ടക്കോഴികളുടെ മുട്ടയിൽ സിക്താണ്ഡമോ ഭ്രൂണമൊ ഇല്ല.
അതിനാൽ ഇവ വിരിയിക്കാനാവില്ല.
മുട്ടകൾ പല വലിപ്പത്തിലും നിറത്തിലും കാണാറുണ്ട്.
കോഴി, താറാവ്, കാട തുടങ്ങിയവയുടെ മുട്ട മനുഷ്യർ കാലങ്ങളായി ഭക്ഷണത്തിനായി ഉപയോഗിച്ച് വരുന്നു.
മുടി കൊഴിച്ചിലും വളരാനും സഹായിക്കുന്നു.
മുട്ടയിലെ പോഷകങ്ങൾ, ആരോഗ്യ ഗുണങ്ങൾ
അമേരിക്കൻ ഹാർട്ട്‌ ആസോസിയേഷന്റെ അഭിപ്രായത്തിൽ ഏത് പ്രായക്കാർക്കും ദിവസേന കഴിക്കാവുന്ന ഒരു പോഷകാഹാരമാണ് മുട്ട.
ഇവ എണ്ണ ചേർത്ത് പൊരിക്കുന്നതിനേക്കാൾ പുഴുങ്ങി ഉപയോഗിക്കുന്നതാണ് ഗുണകരം.
മുട്ടയുടെ നിത്യേനയുള്ള ഉപയോഗം പൊണ്ണത്തടിക്കും രോഗങ്ങൾക്കും കാരണമാകാറില്ല.
മുട്ടവെള്ളയിൽ അടങ്ങിയിരിക്കുന്ന മാംസ്യത്തിൽ 70 ശതമാനം ഒവാൽബുമിൻ എന്ന പ്രത്യേകയിനമാണ്.
വേഗം ദഹിക്കുന്നതും ഗുണമേന്മയുള്ളതുമായ പ്രോട്ടീനാണ് മുട്ടവെള്ളയിലുള്ളത്.
അതുകൊണ്ട് ബോഡി ബിൽഡിങ്ങ് പോലുള്ള കായികയിനങ്ങളിലേർപ്പെടുന്നവരും അത്ലറ്റുകളും ശാരീരികമായി അധ്വാനിക്കുന്നവരും മുട്ട വെള്ള ധാരാളമായി കഴിക്കാറുണ്ട്.
മുട്ടയുടെ മഞ്ഞക്കരു വളരെയധികം പോഷണമൂല്യം ഉള്ളതാണ്.
ജലാംശം വളരെക്കുറവും ആരോഗ്യകരവുമായ നല്ല കൊളസ്ട്രോൾ അഥവാ HDL കൂടുതലുമാണ് മഞ്ഞയിൽ.
ഇതിൽ ചീത്ത കൊളസ്‌ട്രോൾ അഥവാ LDL അടങ്ങിയിട്ടുണ്ട്.
എന്നിരുന്നാലും സാധാരണ ഗതിയിൽ ദിവസേന ഒരു മുട്ട കഴിച്ചാൽ ആരോഗ്യത്തിനെ അത് മോശമായി ബാധിക്കാറില്ല എന്ന്‌ പഠനങ്ങൾ തെളിയിക്കുന്നു.
ഫോസ്ഫറസും ഇരുമ്പും വിറ്റാമിനുകളും ധാരാളമുണ്ട് മുട്ടമഞ്ഞയിൽ.
വെള്ളയിലുള്ളതിന്റെ നാലു മടങ്ങോളം ലവണങ്ങൾ മഞ്ഞയിലുണ്ട്.
കുട്ടികൾക്കും, ഗർഭിണികൾക്കും കൗമാരക്കാർക്കും, ആർത്തവക്കാരായ സ്ത്രീകൾക്കും കഠിനമായ ജോലികൾ ചെയ്യുന്നവർക്കും രോഗികൾക്കും നൽകാവുന്ന അമൂല്യമായ ഒരു പോഷകാഹാരമാണ് മുട്ട.
കോശസംയോജനത്തിനു വേണ്ട അമിനോ ആസിഡുകളെല്ലാം ശരീരകോശങ്ങളുടെ അതേ അനുപാതത്തിൽ മുട്ടയിലുണ്ട്.
അതായത് നാര് തീരെയില്ലാത്തതും പ്രോട്ടീൻ , വിറ്റാമിൻസ്, മിനറൽസ് എന്നിവ സമൃദ്ധമായി അടങ്ങിയിരിക്കുന്നതുമാണ് മുട്ട.
വിറ്റാമിൻ എ, ഫോളേറ്റ്, വിറ്റാമിൻ ബി 5, ബി 12, ബി 2, ബി 6, വിറ്റാമിൻ ഡി, വിറ്റാമിൻ ഇ, വിറ്റാമിൻ കെ തുടങ്ങിയ വിറ്റാമിനുകളും ഫോസ്‌ഫെറസ്, സെലിനിയം, കാൽസ്യം, സിങ്ക്, കൊളിൻ, ഇരുമ്പ് തുടങ്ങിയവയും ഇതിൽ അടങ്ങിയിട്ടുണ്ട്.
അതുകൊണ്ട് തന്നെ മുട്ടയെ ഏതാണ്ട് പൂർണ്ണരൂപത്തിൽ തന്നെ പ്രയോജനപ്പെടുത്തുവാൻ ശരീരത്തിനു കഴിവുണ്ട്.
താറാവ് മുട്ടയിൽ കോഴി മുട്ടയെക്കാൾ അല്പം കൂടി പോഷകങ്ങൾ അടങ്ങിയിട്ടുണ്ട്, പ്രത്യേകിച്ച് താറാവ് മുട്ട വിറ്റാമിൻ ബി 12 എന്ന ജീവകത്താൽ സമ്പുഷ്ടമാണ്.
ആരോഗ്യകരമായ ജീവിതത്തിന് അനുയോജ്യമായ സമീകൃതാഹാരത്തിൽ ഉൾപ്പെടുത്താവുന്നതാണ് മുട്ട.
പടിഞ്ഞാറൻ രാജ്യങ്ങളിൽ പ്രഭാത ഭക്ഷണത്തിൽ ദിവസേന ഉൾപ്പെടുത്താറുള്ള ഒരു ഭക്ഷണമാണ് മുട്ട.
100 ഗ്രാം മുട്ടയിൽ അടങ്ങിയിരിക്കുന്ന പോഷകങ്ങളുടെ അളവ് താഴെ കൊടുക്കുന്നു (USDA പ്രകാരം).
കാലറി-155 
മൊത്തം കൊഴുപ്പ് - 11 ഗ്രാം - 16%
പൂരിത കൊഴുപ്പ് - 3.3 ഗ്രാം -16%
കൊളെസ്ട്രോൾ - 373 ഗ്രാം - 124 %
സോഡിയം - 124 mg -5%
പൊട്ടാസ്യം - 126 mg - 3% 
അന്നജം - 1.1 ഗ്രാം - 0%
മാംസ്യം/ പ്രോടീൻ - 13 ഗ്രാം - 26%
ഇരുമ്പ് /അയൺ - 6%
വിറ്റാമിൻ ബി6 - 5%
കൊബലമിൻ - 18%
വിറ്റാമിൻ ഡി - 21%
കാൽസ്യം - 5%
മഗ്‌നീഷ്യം - 2%
മുട്ട പല നിറങ്ങളിൽ കാണപ്പെടുന്നു.
കേരളത്തിൽ വെള്ള, തവിട്ട് നിറങ്ങളിലുള്ള മുട്ട സാധാരണമാണ്.
ബ്രൗൺ മുട്ട വെള്ള മുട്ടയെക്കാൾ പോഷക സമ്പുഷ്ടമാണെന്ന ഒരു തെറ്റിദ്ധാരണ പൊതുവെ സമൂഹത്തിൽ വ്യാപകമാണ്.
എന്നാൽ ഇത് തികച്ചും അബദ്ധമാണ്.
തവിട്ടു നിറമുള്ള മുട്ടയും വെള്ള നിറമുള്ള മുട്ടയും തമ്മിൽ പോഷകങ്ങളിൽ യാതൊരു വ്യത്യാസവുമില്ല.
മുട്ടയുടെ തൊടിന് ബ്രൗൺ നിറം വരുന്നത് കോഴിയുടെ ഇനവുമായി ബന്ധപ്പെട്ടിരിക്കുന്നു.
ഉദാഹരണത്തിന് ‘റോഡ് ഐലൻഡ് റെഡ്’ എന്നയിനത്തിലുള്ള ചുവന്ന നിറത്തിലുള്ള കോഴിയുടെ  മുട്ടയുടെ തോട് ബ്രൗൺ ആകുമ്പോൾ ‘വൈറ്റ് ലെഗോൺ’ എന്നയിനം കോഴിയുടെ മുട്ടയുടെ തോട് വെള്ള നിറത്തിലായിരിക്കും.
കൂട്ടിൽ അടച്ചു വളർത്തുന്ന കോഴിയുടെ മുട്ടയെക്കാൾ തുറന്നു വിട്ടു വളർത്തുന്ന കോഴിയുടെ മുട്ടയിൽ ചില പോഷകങ്ങളുടെ അളവ് അല്പം കൂടുതലാണ്.
മുട്ടയെപ്പറ്റി കൂടുതൽ മുട്ടയുടെ പ്രത്യേകത അത് ഏക കോശം ആണെന്നുള്ളതാണ്‌.
400 വർഷം മുൻപ് ആനപക്ഷി മഡഗാസ്കറിൽ ഇട്ട മുട്ടയാണ് ലോകത്തിലെ ഏറ്റവും വലിയ മുട്ട.
ഇന്ന് ജീവിച്ചിരിക്കുന്ന ജീവികളിൽ വച്ച് ഏറ്റവും വലിയ മുട്ട തിമിംഗില സ്രാവി ന്റേതാണ്.
ഒട്ടകപക്ഷിയുടെ 1.5 കി.
ഗ്രാം ഭാരം വരുന്ന മുട്ടയാണ്‌ ഭൂമിയിൽ ഇന്ന് ജീവിച്ചിരിക്കുന്ന പക്ഷികളിൽ വച്ച് ഏറ്റവും വലിയ മുട്ട.
ഏറ്റവും വലിയ മുട്ടയിടുന്ന രണ്ടാമത്തെ പക്ഷി കാസവരിയാണ്.
' എമു വിന്റെ മുട്ടയ്ക്കും ഏകദേശം ഇതേ വലിപ്പമാണ്.
ഔഓളജി (Oology) എന്നാണ്‌ മുട്ടയെപ്പറ്റിയുള്ള പഠനം അറിയപ്പെടുന്നത്.
ഏറ്റവും വലിയ കോശമായി അറിയപ്പെടുന്നത് ഒട്ടകപ്പക്ഷിയുടെ മുട്ടയുടെ മഞ്ഞക്കരുവാണ്‌.
എം‌പറർ പെൻ‌ഗ്ഗ്വിൻ ആണ്‌ വർഷത്തിൽ ഒരു മുട്ട മാത്രമിടുന്ന പക്ഷി ഏറ്റവും ചെറിയമുട്ട ഹമ്മിംഗ് പക്ഷിയുടേതാണ്‌ .
പ്ലാറ്റിപ്പസ് ആണ്‌  മുട്ടയിടുന്ന സസ്തനി.
മുട്ടയുടെ തോട് നിർമ്മിച്ചിരിക്കുന്നത് കാൽസ്യം കാർബണേറ്റ് എന്ന വസ്തുകൊണ്ടാണ്‌.
രജതവിപ്ലവം
മുട്ടയുല്പാദനം വർദ്ധിപ്പിക്കുന്നതിനായി ഇന്ത്യയിൽ നടപ്പാക്കിയ പദ്ധതിയാണ്‌ രജതവിപ്ലവം.
നല്ലതോ ചീത്തയോ?
നല്ല മുട്ട വെള്ളത്തിലിട്ടാൽ താണുപോവും.
പഴക്കം കൂടുന്നതനുസരിച്ച് മുട്ട വെള്ളത്തിന്റെ മുകളിലേക്ക് കുറേശ്ശേ പൊന്തിപൊന്തി നിൽക്കും.
ചീമുട്ട വെള്ളത്തിൽ പൊങ്ങിക്കിടക്കും.
മുട്ട നല്ലതോ ചീത്തയോ എന്ന് കണ്ടേത്താനുള്ള എളുപ്പവഴിയാണിത്.
പലതരത്തിലുള്ള പക്ഷിമുട്ടകൾ കോഴിമുട്ട കൊക്കിന്റെ (Whooping Crane) മുട്ട -102 mm നീളം, ഭാരം 208 gms മുട്ട കൂട്ടിൽ ഹമ്മിങ് പക്ഷി, കോഴി , ഒട്ടകപക്ഷി എന്നിവയുടെ മുട്ട.
സെനഗൽ തത്തയുടെ മുട്ട രണ്ട് മഞ്ഞക്കരുവുള്ള കോഴി മുട്ട പുഴുങ്ങി നെടുകെ ഛേദിച്ചത്.
ഒട്ടകപക്ഷി, എമു, താറാവ് മുട്ടകൾ എമുവിന്റെ മുട്ട ഇതും കാണുക ഓവിപാരിറ്റി ഓവോവിവിപാരിറ്റി അവലംബം Wikimedia Commons has media related to Egg .
നഫീസ ജോസഫ് ഇംഗ്ലീഷ് വിലാസം https://ml.wikipedia.org/wiki/Nafisa_Joseph
നഫീസ ജോസഫ് ( മാർച്ച് 28 , 1978 - ജുലൈ 29 , 2004 ) ഒരു മോഡലും എം.ടി.വി വീഡിയോ ജോക്കിയും ആയിരുന്നു.
മിസ്സ് ഇന്ത്യ യൂണിവേർസ് ആയി 2007-ൽ തിരഞ്ഞെടുക്കപ്പെട്ട നഫീസ, അതേ വർഷം മിസ്സ് യൂണിവേർസ് മത്സരത്തിന്റെ സെമി-ഫെനലിലും കടന്നിരുന്നു.
ബാംഗളൂരിലാണ് നഫീസ ജനിച്ചതും വളർന്നതും.
മലയാളിയായ നിർമ്മൽ ജോസഫിനും ബംഗാളിയായ ഉഷാ ജോസഫിനും ഉണ്ടായ മൂന്ന് മക്കളിൽ ഇളയവളാണ് നഫീസ.
നഫീസയുടെ അമ്മ ഉഷാ ജോസഫ് ടാഗോർ കുടുമ്പത്തിൽ പിറന്നവളും ഷർമ്മിള ടാഗോറിന്റെ ഒന്നാമത്തെ കസിനും ആണ്.
ബിഷപ്പ് കോട്ടൻ സ്കൂളിലും സെയിന്റ് ജോസഫ്സ് കോളേജിലുമായിട്ടാണ് നഫീസ തന്റെ വിദ്യാഭ്യാസം പൂർത്തിയാക്കിയത്.
നഫീസ ഒരു കത്തോലിക്ക് ക്രിസ്ത്യാനി ആയിരുന്നുവെങ്കിലും തന്റെ അച്ചന്റെ മുത്തശ്ശി മുസ്ലീം ആയതിനാൽ ഒരു മുസ്ലീം പേർ നൽകപ്പെടുകയായിരുന്നു.
പന്ത്രണ്ടാം വയസ്സിൽ നഫീസ മോഡലിങ്ങ് തുടങ്ങി.
തന്റെ അയൽക്കാരൻ നൽകിയ വിയർഹൗസ് എന്ന ഒരു പരസ്യത്തിലായിരുന്നു നഫീസ ആദ്യം അഭിനയിച്ചത്.
പ്രസാദ് ബിദാപയാണ് നഫീസയെ ഒരു മോഡൽ ആകാനുള്ള പരിശീലനം നൽകിയത്.
1997-ലെ ഫെമിന മിസ്സ് ഇന്ത്യ മത്സരത്തിന്റെ ഏറ്റവും പ്രായം കുറഞ്ഞ മത്സരാർത്ഥി ആയിരുന്നു നഫീസ.
ഈ മത്സരത്തിൽ നഫീസ വിജയിക്കുകയും ചെയ്തു.
1999-ൽ എം.ടി.വി നടത്തിയ വി.ജെ. ഹണ്ട് എന്ന വീഡിയോ ജോക്കികളെ കണ്ടെത്താനുള്ള മത്സരത്തിലെ ജഡ്ജ് ആയിരുന്നു നഫീസ.
ഒരാഴ്ചയ്ക്ക് ശേഷം എം.ടി.വി നഫീസയെ ഒരു പ്രോഗ്രാം അവതരിപ്പിക്കാൻ ക്ഷണിച്ചു.
എം.ടി.വി ഹൗസ് ഫുൾ എന്ന ആ പരിപാടി നഫീസ അഞ്ച് വർഷത്തോളം തുടർച്ചയായി അവതരിപ്പിച്ചു.
സോണി എന്റർടെയിന്റ്മെന്റ് ടെലിവിഷനു വേണ്ടി ചാർലീസ് ഏഞ്ചൽസ് എന്ന പരിപാടിയുടെ ഇന്ത്യൻ രൂപഭേദമായ ക്യാറ്റ്സ് എന്ന പ്രോഗ്രാമിലും നഫീസ അഭിനയിച്ചിരുന്നു.
2004-ൽ സ്റ്റാർ വേൾഡിൽ സ്റ്റൈൽ എന്ന പ്രോഗ്രാമും നഫീസ അവതരിപ്പിക്കുകയുണ്ടായി.
ഗൗതം ഖണ്ടുജ എന്ന തന്റെ പ്രതിശ്രുതവരന്റെ കൂടെ 2സ് കമ്പനി എന്ന ടെലിവിഷൻ പ്രോഗ്രാമിങ്ങ് യൂണിറ്റും നടത്തിയിരുന്നു നഫീസ.
ഇടക്കാലത്ത് ഗേൾസ് (Gurlz) എന്ന മാഗസിന്റെ എഡിറ്ററായും നഫീസ ജോലി ചെയ്തിരുന്നു.
അറിയപ്പെടുന്ന ഒരു മൃഗസ്നേഹി കൂടി ആയിരുന്നു നഫീസ.
വെൽഫെയർ ഓഫ് സ്റ്റ്റേ ഡോഗ്സ്(WSD) എന്ന സംഘടനയുടെ പ്രചാരണപരിപാടികളിൽ നഫീസ പങ്കെടുക്കാറുണ്ടായിരുന്നു.
ഇതുകൂടാതെ പീപ്പിൾ ഫോർ ദ എതിക്കൽ ട്രീറ്റ്മെന്റ് ഓഫ് ആനിമൽസ് (PETA), പീപ്പിൾ ഫോർ ആനിമൽസ് (PFA) എന്നീ സംഘടനകളിലും നഫീസ സജീവമായിരുന്നു.
ടൈംസ് ഓഫ് ഇന്ത്യയുടെ ബാംഗ്ലൂർ എഡിഷനിൽ നഫീസ ഫോർ ആനിമൽസ് എന്നൊരു കോളവും ആഴ്ചയിൽ ഒരിക്കൽ എഴുതിയിരുന്നു നഫീസ.
2004 ജുലൈ 29-ന് തന്റെ മുംബൈയിൽ ഉള്ള ഫ്ലാറ്റിൽ നഫീസയെ തൂങ്ങിമരിച്ച നിലയിൽ കാണപ്പെട്ടു.
വ്യവസായിയായ ഗൗതം ഖണ്ടുജയുമായുള്ള വിവാഹം ഏതാനും ആഴ്ചകൾക്കുള്ളിൽ നടക്കാനിരിക്കെയാണ് നഫീസ് ആത്മഹത്യ ചെയ്തത്.
ഗൗതം ഈ വിവാഹത്തിൽ നിന്ന് പിൻവാങ്ങിയതുകൊണ്ടാണ് നഫീസ ഈ കടുംകൈ ചെയ്തതെന്ന് നഫീസയുടെ മാതാപിതാക്കൾ ആരോപിച്ചിരുന്നു.
രണ്ടുവർഷം മുൻപ് വിവാഹമോചനം നേടിയിരുന്നു എന്നു പറഞ്ഞ ഗൗതം ഇപ്പോഴും വിവാഹിതനാണ് എന്ന സത്യം നഫീസ അറിഞ്ഞതാണ് വിവാഹം മുടങ്ങാൻ കാരണം.
ഇക്കാര്യങ്ങൾ നഫീസ ഗൗതമിനോട് ചോദിച്ചപ്പോൾ ഗൗതം മറുപടി നൽകുകയോ വിവാഹമോചനത്തിന്റെ തെളിവുകൾ നഫീസയെ കാണിക്കുകയോ ഉണ്ടായില്ലെന്ന് പറയപ്പെടുന്നു.
ഇക്കാര്യങ്ങൾ ഗൗതമിന്റെ ഭാര്യയോട് ചോദിക്കുമെന്ന് നഫീസ പറയുകയും അതുകേട്ട ഗൗതം നഫീസയെ ഭീഷണിപ്പെടുത്തുകയും ചെയ്തുവെന്ന് അക്കാലത്ത് പത്രവാർത്തകൾ ഉണ്ടായിരുന്നു.
നഫീസയുടെ മാതാപിതാക്കൾ ഇക്കാര്യം ചൂണ്ടിക്കാണിച്ചുകൊണ്ട് പോലീസിൽ പരാതി നൽകി.
ഗൗതം ഈ വിവാഹത്തിൽ നിന്ന് ഒഴിയാൻ വളരെക്കാലമായി ശ്രമിച്ചിരുന്നുവെന്നും അതുകൊണ്ട് ഗൗതമിനെ ചോദ്യം ചെയ്യണമെന്നുമായിരുന്നു പരാതിയിൽ ഉണ്ടായിരുന്നത്.
നവംബർ 2005-ൽ ഗൗതമിന്റെ വിചാരണ 2006 വരെ തടഞ്ഞുകൊണ്ട് ബോംബെ ഹൈക്കോർട്ടിന്റെ വിധി ഉണ്ടായി.
പിന്നീട് കേസ് ഉടനേ അന്വേഷിക്കണമെന്ന് സുപ്രീം കോടതി വിധിക്കുകയുണ്ടായി.
എങ്കിലും കേസിനു കാര്യമായ ഒരു പുരോഗതിയും പിന്നീട് ഉണ്ടായില്ല.
തനിക്കെതിരേ ഉള്ള ആരോപണങ്ങൾ നിഷേധിച്ചുകൊണ്ട് താൻ വിവാഹത്തിൽ നിന്ന് പിന്മാറിയതാണ് നഫീസയുടെ മരണത്തിനു കാരണം എന്നതിനു തെളിവൊന്നും ഇല്ലെന്ന് ധനുജ അവകാശപ്പെട്ടു.
നഫീസ ഇതിനുമുൻപ് സമീർ മൽഹോത്രയുമായും സമീർ സോണിയുമായും വിവാഹനിശ്ചയത്തിൽ ഏർപ്പെട്ടുവെന്നും അതും മുടങ്ങിപ്പോയിരുന്നുവെന്നും ധനുജ ചൂണ്ടിക്കാട്ടി.
നഫീസ മരിച്ച് ഒരു വർഷത്തിനു ശേഷം നഫീസയുടെ സുഹൃത്തും ക്യാറ്റ്സ് എന്ന സീരിയലിലെ സഹ‌അഭിനേത്രിയുമായ കുൽജീത് രണ്ടാവായും തന്റെ 20-ആം വയസ്സിൽ ആത്മഹത്യ ചെയ്യുകയുണ്ടായി.
പുറംകണ്ണികൾ Nafisa Joseph, Murder or Suicide?
, The behind the scene real story in India Daily Archived 2006-04-27 at the Wayback Machine Femina Miss India Archived 2012-07-17 at the Wayback Machine Interview with Nafisa in India Today Archived 2009-01-08 at the Wayback Machine Nafisa Joseph - suicide.org അവലംബം
നിക്കോൾ ഫാരിയ
നിക്കോൾ എസ്റ്റെല്ലെ ഫാരിയ (ജനനം 9 ഫെബ്രുവരി 1990) ഒരു ഇന്ത്യൻ നടിയും മോഡലും മിസ് എർത്ത് 2010 മത്സരത്തിലെ വിജയിയുമാണ്.
ജോൺസൺ ആന്റ് ജോൺസന്റെ ഉടമസ്ഥതയിലുള്ള ഡെർമറ്റോളജി ഉൽപ്പന്നങ്ങളുടെ ഒരു നിരയായ ക്ലീൻ ക്ലിയർ ഉൾപ്പെടെ വിവിധ ബ്രാൻഡുകളുടെ ബ്രാൻഡ് അംബാസഡറാണ് അവർ കൂടാതെ സ്വിസ് ആഡംബര റിസ്റ്റ് വാച്ചുകൾ ഫ്രെഡറിക് കോൺസ്റ്റന്റിന്റെ അന്താരാഷ്ട്ര ബ്രാൻഡ് അംബാസഡറുമായിരുന്നു.
എല്ല, വോഗ്,കോസ്മോപൊളിറ്റൻ
ജെഎഫ്ഡബ്ല്യു , മാൻസ് വേൾഡ് മാഗസിൻ തുടങ്ങിയ അന്തർദേശീയ ഫാഷൻ , ലൈഫ്സ്റ്റൈൽ മാഗസിൻ കവറുകളിൽ അവർ പ്രത്യക്ഷപ്പെട്ടിട്ടുണ്ട്.
2014-ലും 
അവർ കിംഗ്ഫിഷർ കലണ്ടറിൽ പ്രത്യക്ഷപ്പെട്ടു.
2010ലെ മിസ് എർത്ത് പട്ടം നേടുന്ന ആദ്യ ഇന്ത്യൻ വനിത എന്ന നിലയിൽ 2018 ജനുവരിയിൽ നിക്കോൾ ഇന്ത്യൻ രാഷ്ട്രപതി രാം നാഥ് കോവിന്ദിൽ നിന്ന് ഒരു അവാർഡ് ഏറ്റുവാങ്ങി.
രാജ്യത്തിന്റെ പ്രഥമ വനിതകളായി ആദരിക്കപ്പെട്ട 112 സ്ത്രീകളിൽ ഒരാളായിരുന്നു അവർ.
ഇന്ത്യയുടെ വനിതാ ശിശുവികസന മന്ത്രാലയം നടത്തിയ വിപുലമായ ഗവേഷണ പ്രക്രിയയ്ക്ക് ശേഷം അവരുടെ പയനിയറിംഗ് നേട്ടങ്ങൾ കൂടി.
ഡൽഹി , മുംബൈ , ശ്രീലങ്കയിലെ കൊളംബോ എന്നിവിടങ്ങളിൽ വ്യവസായത്തിൽ ജോലി ചെയ്യുകയായിരുന്ന നിക്കോൾ പതിനഞ്ചാമത്തെ വയസ്സിൽ ഫാഷൻ ലോകത്തേക്ക് പ്രവേശിച്ചു.
അവർക്ക് അന്താരാഷ്ട്ര മിസ് എർത്ത് മത്സരത്തിൽ വിജയിച്ചതിന് ശേഷം ബോളിവുഡിൽ കൂടുതൽ  അവസരങ്ങൾ ലഭിച്ചു.
ബാംഗ്ലൂരിലെ സോഫിയ ഹൈസ്‌കൂളിലായിരുന്നു ഫാരിയയുടെ വിദ്യാഭ്യാസം .
ഡൽഹി സർവ്വകലാശാലയിൽ സ്കൂൾ വിദ്യാഭ്യാസവും തുടർന്ന് ക്രൈസ്റ്റ് കോളേജിൽ നിന്ന് പിയുസിയും ബാംഗ്ലൂർ സർവ്വകലാശാലയിലെ അഫിലിയേറ്റഡ് കോളേജായ മൗണ്ട് കാർമൽ കോളേജിൽ നിന്ന് ബിഎയും നേടി .
2020 ജനുവരിയിൽ അഞ്ച് വർഷത്തിലേറെ നീണ്ട ഡേറ്റിംഗിന് ശേഷം നിക്കോൾ രോഹൻ പൊവാറിനെ വിവാഹം കഴിച്ചു.
നീത പിള്ള
മലയാളചലച്ചിത്ര നടിയാണ് നീത പിള്ള .
കാളിദാസ് ജയറാമിനൊപ്പം 2018 ൽ പൂമരം എന്ന ചിത്രത്തിലൂടെയാണ് നീത അരങ്ങേറ്റം കുറിച്ചത്.
വിജയൻ പിഎൻ, മഞ്ജുള ഡി. നായർ എന്നിവരുടെ മകളായി നീത 1989ൽ തൊടുപുഴയിൽ ജനിച്ചു.
അമേരിക്കയിലെ ലഫായെറ്റിലെ ലൂസിയാന സർവകലാശാല നിന്ന് പെട്രോളിയം എഞ്ചിനീയറിംഗിൽ ബിരുദാനന്തര ബിരുദം നേടിയിട്ടുണ്ട്.
നീത ഒരു ക്ലാസിക്കൽ സംഗീതജ്ഞയും നർത്തകിയുമാണ്.
2015 ൽ ഹ്യൂസ്റ്റണിൽ നടന്ന മിസ്-ബോളിവുഡ് സൌന്ദര്യമത്സരത്തിൽ രണ്ടാം റണ്ണറപ്പ് കിരീടവും നീത നേടിയിട്ടുണ്ട്.
2018 ൽ കാളിദാസ് ജയറാമിനൊപ്പം അബ്രിഡ് ഷൈൻ രചനയും സംവിധാനവും നിർവഹിച്ച പൂമരം എന്ന ചിത്രത്തിൽ അരങ്ങേറ്റം നടത്തി.
2018ലെ മികച്ച പുതുമുഖത്തിനുള്ള ഏഷ്യാനെറ്റ് ഫിലിം അവാർഡ് നേടി.
എട്ടാമത് ദക്ഷിണേന്ത്യൻ അന്താരാഷ്ട്ര ചലച്ചിത്ര അവാർഡിനും (മികച്ച അരങ്ങേറ്റ നടിക്കുള്ള സൈമ) നീത നാമനിർദ്ദേശം ചെയ്യപ്പെട്ടു.
2020 ൽ അബ്രിഡ് ഷൈനിന്റെ ദി കുങ് ഫു മാസ്റ്ററിൽ ഒരു ആയോധനകല വിദഗ്ധയുടെ പ്രധാന വേഷം ചെയ്തു.
ബ്രൂസ് ലീ , ജാക്കി ചാൻ , ജെറ്റ് ലി എന്നിവരുടെ ആക്ഷൻ ചിത്രങ്ങളിൽനിന്ന് പ്രചോദനം ഉൾക്കൊണ്ട ഈ ചിത്രം ഹിമാലയൻ വാലി, ബദരീനാഥ് , ഇന്ത്യ-ചൈന അതിർത്തി എന്നിവിടങ്ങളിലാണ് ചിത്രീകരിച്ചത്.
ദി കുങ് ഫു മാസ്റ്റർ എന്ന ചിത്രത്തിലെ ആക്ഷൻ രംഗങ്ങൾ ചെയ്യാൻ അവർ ഒരു വർഷത്തോളം പരിശീലനം നേടിയിട്ടുണ്ട്.
ചലച്ചിത്രരചന Key † ഇതുവരെ റിലീസ് ചെയ്യാത്ത സിനിമകളെ സൂചിപ്പിക്കുന്നു സിനിമകൾ
തലക്കെട്ട് റോൾ കുറിപ്പുകൾ Ref. 2018 പൂമരം ഐറിൻ ജോർജ് 2020 കുങ് ഫു മാസ്റ്റർ റിതു റാം 2022 പാപ്പൻ എഎസ്പി വിൻസി എബ്രഹാം ഐപിഎസ് ഐ. പി. എസ്. 2024 തങ്കമണി അനിത വർക്കി/അനിത ആബേൽ വർഷങ്ങൾക്കു ശേഷം † TBA TBA ബസൂക്ക † TBA ടെലിവിഷൻ വർഷം.
പരിപാടി റോൾ ചാനൽ കുറിപ്പുകൾ 2020 ചിൽ ബൗൾ പാചകം ചെയ്യുക.
ഏഷ്യാനെറ്റ് ചങ്കാണു ചാക്കോച്ചൻ നർത്തകി.
കോമഡി സ്റ്റാർസ് സീസൺ 2 സെലിബ്രിറ്റി ജഡ്ജി സ്റ്റാർസിങ്ങർ നർത്തകി.
പുരസ്കാരം വിഭാഗം സിനിമ ഫലം Ref. 2019 21-ാമത് ഏഷ്യാനെറ്റ് ഫിലിം അവാർഡുകൾ 2019ലെ മികച്ച പുതുമുഖം (സ്ത്രീ) പൂമരം Won എട്ടാമത് ദക്ഷിണേന്ത്യൻ അന്താരാഷ്ട്ര ചലച്ചിത്ര അവാർഡുകൾ മികച്ച പുതുമുഖ നടി (മലയാളം) Nominated പരാമർശങ്ങൾ
ബിഗ് ബോസ് (മലയാളം സീസൺ 6)
എൻഡെമോൾ ഷൈൻ ഇന്ത്യയും ബനിജയ്യും ചേർന്ന് നിർമ്മിച്ച ഇന്ത്യൻ റിയാലിറ്റി ടെലിവിഷൻ പരിപാടിയുടെ മലയാളം ഭാഷാ പതിപ്പായ ബിഗ് ബോസിൻ്റെ ആറാം സീസൺ 2024 മാർച്ച് 10 ന് Star ഏഷ്യാനെറ്റിൽ പ്രദർശിപ്പിച്ചു തുടങ്ങി.
കാഴ്ചക്കാർക്ക് ഹോട്ട്സ്റ്റാർ OTT പ്ലാറ്റ്‌ഫോമിൽ ( ഡിഫെർഡ് ലൈവ് ) 24/7 തത്സമയ സ്ട്രീം കാണാനും കഴിയും.
ഷോയുടെ അവതാരകനായി തുടർച്ചയായ ആറാം വർഷമാണ് മോഹൻലാൽ തുടരുന്നത്.
ലോഞ്ച് ദിവസം, 19 മത്സരാർത്ഥികളുടെ വൈവിധ്യമാർന്ന സംഘം ബിഗ് ബോസ് ഹൗസിലേക്ക് പ്രവേശിച്ചു.
ഈ വർഷത്തെ മിക്‌സിൽ സെലിബ്രിറ്റികളും സോഷ്യൽ മീഡിയ സ്വാധീനിക്കുന്നവരും പൊതുജനങ്ങളിൽ നിന്ന് തിരഞ്ഞെടുത്ത രണ്ട് സാധാരണക്കാരും ഉൾപ്പെടുന്നു.
29-ാം ദിവസം, ആറ് പുതിയ ഹൗസ്‌മേറ്റുകൾ വൈൽഡ്‌കാർഡുകളായി ബിഗ് ബോസ് ഹൗസിൽ ചേർന്നു.
ഇന്ത്യയിൽ തന്നെ ഏറ്റവും കൂടുതൽ മത്സരാർത്ഥികൾ പങ്കെടുത്ത ബിഗ് ബോസിൻ്റെ പതിപ്പായി (25) ഈ സീസൺ മാറി.